อาร์ตูร์ แมลู

อาร์ตูร์ เอ็งรีกี รามุส จี โอลีเวย์รา แมลู (; เกิด 12 สิงหาคม ค.ศ. 1996) หรือที่รู้จักกันในชื่อ อาร์ตูร์ เป็นนักฟุตบอลอาชีพชาวบราซิล ปัจจุบันเล่นในตำแหน่งกองกลางให้แก่ฟีออเรนตีนา (ผ่านการยืมตัวจากยูเวนตุส) และทีมชาติบราซิล 

อาร์ตูร์เกิดในโกยาเนีย เขาเริ่มต้นอาชีพนักฟุตบอลกับเกรมียู และพาทีมชนะเลิศโกปาลีเบร์ตาโดเรส 2017 และกัมเปโอนาตูกาอูชู 2018 หลังจาก 3 ปีของเขากับเกรมียู อาร์ตูร์เซ็นสัญญากับบาร์เซโลนาใน ค.ศ. 2018 ด้วยค่าตัว 31 ล้านยูโร เขาร่วมทีมกับทีมจากกาตาลัน 2 ฤดูกาล ก่อนที่ในปี ค.ศ. 2020 ตัวเขาได้ย้ายเข้าร่วมทีมยูเวนตุสในราคา 72 ล้านยูโร โดยเป็นข้อตกลงการสลับตัวกันกับมิราเล็ม ปิยานิช ที่จะย้ายร่วมทีมบาร์เซโลนาแทน ทั้งหมดมีผลหลังจบฤดูกาล 2019–20Juventus' Miralem Pjanic and Barcelona's Arthur in swap deal bbc.com 29 june 2020 สืบค้นเมื่อ 30 june 2020

อาร์ตูร์ลงเล่นให้ทีมชาติบราซิลชุดใหญ่ครั้งแรกใน ค.ศ. 2018 หลังจากก่อนหน้านี้ได้ลงเล่นให้รุ่นอายุไม่เกิน 17 ปี ต่อมาเขาได้ติดทีมชาติบราซิลชุดชนะเลิศการแข่งขันโกปาอาเมริกา 2019 ที่บราซิลเป็นเจ้าภาพ

อ้างอิง

หมวดหมู่:กองกลางฟุตบอล
หมวดหมู่:นักฟุตบอลชาวบราซิล
หมวดหมู่:นักฟุตบอลทีมชาติบราซิล
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นสโมสรฟุตบอลยูเวนตุส
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นสโมสรฟุตบอลฟีออเรนตีนา
หมวดหมู่:ผู้เล่นในลาลิกา
หมวดหมู่:ผู้เล่นในเซเรียอา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในโกปาอาเมริกา 2019
หมวดหมู่:ผู้เล่นในชุดชนะเลิศโกปาอาเมริกา
หมวดหมู่:ผู้เล่นในกังเปโอนาตูบราซีเลย์รูแซรียีอา
หมวดหมู่:บุคคลจากโกยาเนีย